Agrupación Nacionalista Galega de Narón

Agrupación Nacionalista Galega de Narón foi unha agrupación electoral de carácter municipalista, independente, nacionalista e de esquerdas.

 Historia 
Formouse en Narón (provincia da Coruña) para dar continuidade á coalición Unidade Galega, que acadara neste concello  a alcaldía nas eleccións municipais de 1979. Nas eleccións de maio de 1983 obtén 6 concelleiros que sumados ós 5 do PSOE volven dar a alcaldía a Antonio Martínez Aneiros, alcalde na etapa anterior.

En 1985, a ANGN intégrase no PSG-EG. Como consecuencia desta integración Antonio Martínez Aneiros resulta escollido deputado nas eleccións ao parlamento de galicia de 1985, pasando a ocupar o seu posto como alcalde Xoán Gato Díaz.

 Notas 

Categoría:Forzas políticas de Galicia
Categoría:Narón
Categoría:Partidos políticos desaparecidos de Galicia